text: Ni dages fest skydes i gang 
  21 august 2015 kl. 17.21
  Der er fest i gaderne, når Trekantområdets festuge for alvor svinges i gang i aften. Det sker blandt andet i Kolding, hvor de har skruet helt op for særlige toner.
  Der flyder helt særlige toner igennem gaderne i Kolding fredag aften. Billund, Kolding, Vejle, Middelfart, Fredericia og Vejen skyder nemlig ni dages fest i gang.
  Og i Kolding starter det på citybåden med Tuesday Night Brass Band, der spiller jazz.
  Selv skriver de:
  Musikken er udadvendt, umiddelbar og smækfyldt med energi og glæde og præsenteres af 7 fremragende musikere, der alle har stor kærlighed til musikken fra New Orleans og som til daglig spiller med bl.a. WonderBrazz, Jazz Five, Six City Stompers og DR Big Band.
  Vores reporter Claus Elgaard er med til festlighederne, så se med på TV SYD 19.30.
  Se programmet for dit område her
  